«ΦΙΛΟ..ΛΟΓΙΚΟ» ΦΡΟΝΤΙΣΤΗΡΙΟ

**ΑΡΕΤΗ Ν. ΣΟΛΔΑΤΟΥ**

…ΛΟΓΙΚΟ « ΦΡΟΝΤΙΣΤΗΡΙΟ

Α

**ΠΡΟΤΕΙΝΟΜΕΝΟ ΘΕΜΑ ΠΑΝΕΛΛΗΝΙΩΝ ΕΞΕΤΑΣΕΩΝ**

**ΗΜΕΡΗΣΙΩΝ ΕΝΙΑΙΩΝ ΛΥΚΕΙΩΝ**

**ΕΞΕΤΑΖΟΜΕΝΟ ΜΑΘΗΜΑ:ΝΕΟΕΛΛΗΝΙΚΗ ΓΛΩΣΣΑ ΚΑΙ ΛΟΓΟΤΕΧΝΙΑ**

**ΑΠΑΝΤΗΣΕΙΣ ΣΤΑ ΠΡΟΤΕΙΝΟΜΕΝΑ ΘΕΜΑΤΑ**

**ΘΕΜΑ Α**

**ΠΕΡΙΛΗΨΗ:** Το κείμενο αναφέρεταιστην αλλοτρίωση και τα αισθήματα μοναξιάς που βιώνει ο σύγχρονος άνθρωπος . Συγκεκριμένα ο συγγραφέας διαπιστώνει ότι στον κόσμο κυριαρχεί η αδικία, ο φθόνος και ο ανταγωνισμός κυρίως επειδή ο άνθρωπος απομονώνεται και υιοθετεί μια εγωιστική αντίληψη για τη ζωή. Υπογραμμίζει πως η προσκόλληση σε εφήμερα αγαθά όπως πλούτη και αξιώματα , αναπαράγει μοναξιά και ψυχικό κενό. Στη συνέχεια επισημαίνει πως όταν ο αλλοτριωμένος άνθρωπος κληθεί να αντιμετωπίσει απρόσμενα προβλήματα στη ζωή, καταρρέει , κυρίως γιατί στερείται ψυχικών αποθεμάτων αγάπης με αποτέλεσμα να αλλοτριώνεται όχι μόνο από τη δουλειά και τους συνανθρώπους του, αλλά και από τον ίδιο του τον εαυτό. Κλείνοντας, τονίζει πως βασική προϋπόθεση για να ξαναβρεί ο σύγχρονος άνθρωπος τη χαρά της ζωής, είναι να αποδεχτεί την ανάγκη του για τους άλλους ανθρώπους και να εξερευνήσει τον εσωτερικό εαυτό του.

**ΘΕΜΑ Β**

**Ερώτημα 1ο**

1. Λ
2. Λ
3. Σ
4. Σ
5. Σ

**Ερώτημα 2ο**

**1**)Η παράγραφος αναπτύσσεται με τη μέθοδο της **αιτιολόγησης**. Στη θεματική πρόταση παρουσιάζεται η θέση/άποψη του συγγραφέα ότι ο αλλοτριωμένος άνθρωπος είναι πολύ ευάλωτος και δυστυχεί όταν αντιμετωπίσει δυσκολίες στη ζωή. («*Τέτοιοι άνθρωποι … ανήμποροι»).* Στις λεπτομέρειες παρατίθενται οι λόγοι του φαινομένου . Ενδεικτικές λέξεις που καταδεικνύουν την αιτιολόγηση είναι: Γιατί

**2)** Ο συγγραφέας χρησιμοποιεί α΄ενικό (π.χ «*Ποιος είμαι: Τι θα γίνω αν απογυμνωθώ από αυτά που αποτελούν την δύναμή μου; Αν χάσω αυτά τα έχω χάσει όλα»,*…) και α΄πληθυντικό πρόσωπο (π.χ «*Ζούμε μέσα* …, *Ας μην ξεγελιόμαστε… , Συναντάμε γύρω μας*…» ) για να προσδώσει υποκειμενικό χαρακτήρα στο κείμενό του, αφού πρόκειται για προσωπικές απόψεις που παρατίθενται σε ένα στοχαστικό δοκίμιο. Επίσης το ύφος αποκτά αμεσότητα και γίνεται πιο οικείο, αφού ο συγγραφέας εντάσσει και τον εαυτό του στο πρόβλημα και καταφέρνει έτσι να προσεγγίσει τον αναγνώστη.

**3) υπεροψία =** αλαζονεία/ έπαρση

**αιώνια=** παντοτινά

**προσχήματα=** δικαιολογίες

**συντρίψουν =**καταστρέψουν

**αισθάνεται =**νιώθει

**Ερώτημα 3ο**

**1)**

* Η διπλή παύλα («…*πάθος ό,τι αγαθό κατάφεραν- ποιος ξέρει με πόση τύχη ή πόσους συμβιβασμούς- ν΄ αποκτήσουν,…»)* χρησιμοποιείται για να επεξηγήσει την πληροφορία που αναφέρθηκε αμέσως πριν, ότι δηλαδή ο άνθρωπος θεωρεί σημαντικά τα αγαθά που έχει συγκεντρώσει στη ζωή του, αλλά και για να συμπληρώσει στοιχεία σημαντικά για την επιχειρηματολογία του δοκιμιογράφου, δηλαδή το πώς αυτά τα αγαθά αποκτήθηκαν.
* Τα αποσιωπητικά*(«Αν χάσω αυτά τα έχω χάσει όλα…»)* χρησιμοποιούνται για να δηλωθούν τα ποικίλα συναισθήματα απόγνωσης του αλλοτριωμένου ανθρώπου που περιγράφεται στο δοκίμιο αλλά και η αποστασιοποίησή του συγγραφέα από μια τέτοια αντιμετώπιση της ζωής. Επίσης η χρήση τους εγείρει τον προβληματισμό του αναγνώστη. Τέλος, καθώς τα αποσιωπητικά αποτελούν μια μικρή παύση στο λόγο ,προσδίδουν έμφαση στην ανάπτυξη των θέσεων που ακολουθούν στην επόμενη παράγραφο.

2) Οι ευθείες ερωτήσεις («*Ποιος είμαι; Τι θα γίνω αν απογυμνωθώ από αυτά που αποτελούν την δύναμή μου;»)* χρησιμοποιούνται από τον πομπό, για να μπορέσουμε να μεταβούμε πιο ομαλά από ένα θέμα σε ένα άλλο. Συνεισφέρουν, με άλλα λόγια,  **στη συνοχή** (εξωτερική σύνδεση) των λεγομένων και **στη συνεκτικότητα** (εσωτερική σύνδεση) των νοημάτων. Ακόμη προσδίδουν προφορικότητα, αμεσότητα και οικειότητα, ενώ παράλληλα καθιστούν το ύφος πιο ζωντανό και παραστατικό μέσω της δραματικότητας που αποκτά ο λόγος.

**ΘΕΜΑ Γ**

Στοιχεία που κατατάσσουν το ποίημα στη νεωτερική ποίηση είναι:

1. Ο ελεύθερος στίχος με απροσδιόριστο αριθμό συλλαβών
2. Η έλλειψη διαίρεσης του ποιήματος σε στροφές με βάση αυστηρούς κανόνες δόμησης
3. Η χρήση λεξιλογίου καθημερινής ομιλίας

Π.χ *ξεφωνίσεις κούφια, λασπωμένους*

1. Η κατάργηση μέτρου και ομοιοκαταληξίας
2. Οι λέξεις και τα νοήματα είναι πολύσημα

Π.χ  *Αν φωνάξεις την αγάπη σου  
θα ‘ρθει πίσω άδεια, κούφια, η ίδια σου η φωνή  
γιατί δεν είχε το κουράγιο να περάσει όλες  
τις σφαλισμένες πόρτες, όλα τα κουρασμένα βήματα  
όλους τους λασπωμένους δρόμους.*

**ΘΕΜΑ Δ**

**Επικοινωνιακό πλαίσιο:** άρθρο σε σχολικό περιοδικό

**Τίτλος**

**Ρηματικά πρόσωπα:** γ΄ενικό/ γ΄πληθυντικό, ύφος ημιεπίσημο

**Επικαιρική αφόρμηση:** Οι ανθρώπινες σχέσεις διάγουν περίοδο κρίσης στη σύγχρονη εποχή

**Α΄ΖΗΤΟΥΜΕΝΟ** Λόγοι που καθιστούν δύσκολες τις ανθρώπινες σχέσεις:

* Ατομικισμός- ανταγωνισμός
* Συμφεροντολογικά και ιδιοτελή κριτήρια επιλογής φίλων
* Ικανοποίηση προσωπικών φιλοδοξιών
* Γρήγοροι ρυθμοί ζωής, υπερεργασία, έλλειψη ελεύθερου χρόνου
* Επίδραση τεχνολογίας/ κοινωνικά δίκτυα
* Υποβάθμιση ανθρωπιστικών ιδεωδών και προβολή υλιστικών προτύπων ζωής

**Β΄ΖΗΤΟΥΜΕΝΟ:** Προϋποθέσεις κατάκτησης της ευτυχίας

* **Σωματική υγεία** που είναι απαραίτητη για την απόλαυση κάθε αγαθού, υλικού και ψυχικού.
* **Πνευματική καλλιέργεια** πουεξευγενίζει τον εσωτερικό κόσμο του ατόμου και το οδηγεί στην ψυχική ωριμότητα και τελείωση.
* **Οικονομική ευχέρεια** γιατί  εξασφαλίζει στο άτομο ένα υψηλό βιοτικό επίπεδο με δυνατότητες επιλογών στη μόρφωση, την ψυχαγωγία αλλά και την επαγγελματική στσδιοδρομία.
* **Αυτοπεποίθηση** η οποίαενισχύει τη θέληση για ανάληψη και πραγμάτωση υψηλών στόχων. Όποιος πιστεύει στον εαυτό του αντιμετωπίζει με σθένος τις δυσκολίες, αγωνίζεται με θάρρος, επιμονή και δεν επιτρέπει στους αστάθμητους παράγοντες της τύχης να γίνονται ρυθμιστές της ζωής του.
* **Η κατοχύρωση της Ελευθερίας-Δημοκρατίας.** Προωθείται ο διάλογος, διασφαλίζονται η δικαιοσύνη και η αξιοκρατία, καθώς και η εύρυθμη λειτουργία των κοινωνικών θεσμών. Το άτομο νιώθει ασφάλεια και ελευθερία επιλογής και έκφρασης, ενώ γίνονται σεβαστά ταανθρώπινα δικαιώματα
* **Σύναψη υγιών διαπροσωπικών σχέσεων:** καλύπτονται οι επικοινωνιακές ανάγκες, αποφεύγεται η μοναξιά και ολοκληρώνεται το άτομο ως κοινωνικό ον. Δημιουργείται αίσθηση ασφάλειας και πρόσφορο έδαφος για άνθηση των γραμμάτων και των τεχνών, για οικονομική ανάπτυξη και άνοδο γενικότερα του βιοτικού επιπέδου.
* Ο ρόλος της **αυτογνωσίας** ειδικότερα :
* Μέσω της αυτοκριτικής το άτομο γνωρίζει τα θετικά στοιχεία της προσωπικότητάς του αλλά κυρίως τα ελαττώματα και τις ελλείψεις του αναλαμβάνει έργο που ανταποκρίνεται στις δυνατότητες του, αποφεύγοντας έτσι αποτυχίες και απογοητεύσεις .
* Αναγνώριση και ανάληψη καθηκόντων ,αντικειμενική θέαση των προβλημάτων, αποφυγή παθητικότητας
* Δυνατότητα αναστοχασμού και θεραπείας των λαθών
* Ανάπτυξη ανθρωπιστικών ιδεωδών και συνειδητοποίηση της ενότητας που διαπνέει το ανθρώπινο είδος
* Ιεράρχηση αναγκών, αλληλεγγύη

**Υπογραφή συντάκτη** (ΠΡΟΣΟΧΗ!!! Ο υποψήφιος δεν αναγράφει το όνομά του)